Ενθύμιο από την γιορτή του Κατηχητικού

2 Φεβρουαρίου 2020

Κατηχητικές Συνάξεις Αγίου Γεωργίου Παλιουρίου

Τρεις Ιεράρχες θαυμαστοί, χριστιανισμού Πατέρες,  
που η ψυχή σας βρίσκεται στις ουρανίους σφαίρες,  
από ψηλά το βλέμμα σας, ρίξετε στο σχολειό μας,  
να είσαστε βοήθεια πάντοτε στο πλευρό μας.  
Φώτιζε Άγιε Βασίλειε! Πάντα φιλανθρωπία,  
παρηγοριά, ανακούφιση στην κάθε δυστυχία.

Κι εσείς Θείε Γρηγόριε, Χρυσόστομε Ιωάννη,  
πλέξτε με τα λόγια σας παρηγοριάς στεφάνι.  
Στη σκέπη σας να έχετε τον κόσμο πέρα ως πέρα,  
τα ορφανά και τους φτωχούς, τη δύστυχη μητέρα.  
Τα ονόματά σας σήμερα σεμνά δοξολογούμε,  
στη σκέπη σας να είμαστε θερμά παρακαλούμε.